b'\n_START_ARTICLE_\nPatena\n_START_PARAGRAPH_\nPat\xc3\xa9na (lat. patina = \xc5\xa1iroka skodela) v kr\xc5\xa1\xc4\x8danski liturgiji plitev pladenj, navadno narejen iz plemenite kovine, (ali tudi skledica), kamor duhovnik pri ma\xc5\xa1i, med evharistijo polo\xc5\xbei hostijo. Pred prvo uporabo pateno slovesno blagoslovijo._NEWLINE_Na pateno duhovnik po navadi polaga tisto hostijo, ki jo potem tudi sam pou\xc5\xbeije in je nekoliko ve\xc4\x8dja od ostalih (zato, da jo pri povzdigovanju ljudje la\xc5\xbeje vidijo). Manj\xc5\xa1e hostije, ki jih duhovnik deli vernikom pri obhajilu, so po navadi spravljene v ciboriju._NEWLINE_Poleg tega obstaja tudi patena z ro\xc4\x8dajem, ki jo ministrant pri obhajilu dr\xc5\xbei vernikom pod brado, da bi prepre\xc4\x8dil morebiti padec hostije na tla.'